CELEX: 62020TN0013
Language: da
Date: 2020-01-08 00:00:00
Title: Sag T-13/20: Sag anlagt den 8. januar 2020 — Valiante mod Kommissionen

23.3.2020   
            
            
               DA
            
            
               Den Europæiske Unions Tidende
            
            
               C 95/34
            
         
      Sag anlagt den 8. januar 2020 — Valiante mod Kommissionen
      (Sag T-13/20)
      (2020/C 95/44)
      Processprog: engelsk
      
         Parter
      
      
         Sagsøger: Diego Valiante (Antwerp-Berchem, Belgien) (ved advokat R. Wardyn)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af Kommissionens afgørelse af 14. marts 2019 om afslag på sagsøgerens ansøgning om adgang til den interne udvælgelsesprøve COM/1/AD10/18 (AD10).
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om tilsidesættelse af tjenestemandsvedtægtens artikel 27 ved afgørelsen om at nægte sagsøgeren adgang til den interne udvælgelsesprøve på grund af manglende minimumslønklasse.
                  
                              —
                           
                           
                              Sagsøgeren har gjort gældende, at en minimumslønklasse ikke er en rigtig indikator for kompetencer. Som følge heraf forhindrer kravet om en minimumslønklasse ansættelse af erfarne og kvalificerede ansøgere.
                           
                        
            
                  2.
               
               
                  Andet anbringende om tilsidesættelse af ligebehandlingsprincippet og af tjenestemandsvedtægtens artikel 27 med kravet om en minimumslønklasse, som ikke berører øvrige ansatte og tjenestemænd på samme måde.
               
            
                  3.
               
               
                  Tredje anbringende om tilsidesættelse af tjenestemandsvedtægtens artikel 27 med kravet om kun at ansøge på et enkelt område, hvilket forhindrer ansættelse baseret på de bedst kvalificerede tjenestemænd med hensyn til kompetence, arbejdsindsats og integritet på det bredest mulige grundlag.